paragraph_text: mini|desno|Peridotit s [[krizotilom]] Peridotit je gusta, krupnozrnata magmatska stijena koja se sastoji od olivina i piroksena. Peridotit je ultramafitna stijena, što znači da sadrži više od 90% melanokratnih (obojenih) minerala, i ultrabazična stijena, što znači da sadrži manje od 45% SiO<sub>2</sub>. Bogat je magnezijem, što se odražava u velikom udjelu magnezijem bogatih olivina. Peridotiti potječu iz Zemljinog plašta, ili kao kruti blokovi ili kao fragmenti, a mogu biti i u obliku kristala, nakupljenih iz magma nastalih u plaštu.